Навіны за 28 лістапада 2012
28.11.2012 Шматпавярховікі замест бярэзьніка. Пратэст у Магілёве
Жыхары магілёўскага мікрараёну «Юбілейны» выступаюць супраць высечкі бярэзьніка і ўзьвядзеньня на яго месцы шматпавярховых дамоў. 28 лістапада каля сотні чалавек сабраліся на стыхійны сход і заяўлялі, што будуць бараніць гаёк да апошняй магчымасьці і гатовыя блякаваць працу будаўнічай арганізацыі.
28.11.2012 Платформа Грамадзянскай Салідарнасці асуджае канфіскацыю офіса "Вясны"
Платформа Грамадзянскай Салідарнасці асуджае канфіскацыю офіса адной з арганізацый-удзельніц, Праваабарончага Цэнтра “Вясна”, праведзеную 26 лістапада. Раніцай таго дня судовыя выканаўцы ў суправаджэнні міліцыі ўвайшлі ў офіс, загадалі прысутным супрацоўнікам пакінуць памяшканне і канфіскавалі ўсё абсталяванне, уключаючы паліцы, сталы, кухонную пліту, аконныя жалюзі і шторы. Пасля гэтага офіс быў апячатаны міліцыяй.
28.11.2012 Таццяну Рэвяку правяраюць адносна атрымання сродкаў ад Алеся Бяляцкага
Праверка даходаў і маёмасці Таццяны Рэвяка не выявіла ў прадстаўленых ёю дакументах парушэнняў, звязаных з утойваннем прыбыткаў. Аднак падчас праверкі высветлілася, што ў падатковы орган перададзены дадзеныя з крымінальнай справы кіраўніка Праваабарончага цэнтру “Вясна” Алеся Бяляцкага.
28.11.2012 Як высялялі “Вясну” (відэа)
26 лістапада судовыя выканаўцы сканфіскавалі маёмасць і апячаталі памяшканне Праваабарончага цэнтру “Вясна”, дзе цягам апошніх 12 год аказвалася дапамога рэпрэсаваным грамадзянам, ладзіліся прэсавыя канфэрэнцыі аб парушэннях правоў чалавека ды іншыя праваабарончыя мерапрыемствы.
28.11.2012 Брэст: “жывы шчыт” каля шматпавярхоўкі на Набярэжнай
Раніцай 28 лістапада жыхары дома №32 па вуліцы Набярэжнай, у межкалоннай прасторы якога запланавана з’яўленне прыватнай аптэкі, спрабавалі ўласнымі сіламі перашкодзіць працы будаўнікоў.
28.11.2012 Мінскім студэнтам льготны праезд вяртаць не збіраюцца
Мінгарвыканкам не плануе вяртацца да тэмы льготнага праезду ў грамадскім транспарце для студэнтаў. Аб гэтым заявіў старшыня Мінгарвыканкама Мікалай Ладуцька 28 лістапада падчас прамой лініі ў сталічнай адміністрацыі.
28.11.2012 У Слуцку змагаюцца з небяспечнымі пешаходнымі пераходамі
Зварот на імя начальніка аддзялення ДАІ Слуцкага РАУС Віталя Прылішча і старшыні пастаяннай камісіі па эканоміцы і бюджэту раённага Савета дэпутатаў Аляксандра Жылко падпісалі 90 случчакоў. Гараджане ўнеслі канкрэтныя прапановы і просяць правесці маніторынг асвятлення нерэгулюемых пешаходных пераходаў.
28.11.2012 Слуцкі райвыканкам адмовіў Партыі БНФ праводзіць мітынг, прысвечаны ўшанаванню памяці ўдзельнікаў Слуцкага паўстання
Акцыя была запланаваная 1 снежня на гарадскім стадыёне. Прычына адмовы – правядзенне мясцовымі ўладамі мерапрыемстваў з нагоды Сусветнага дня барацьбы са СНІДам.
28.11.2012 Беларускі дэсантнік Эдуард Лобаў (відэа)
У інтэрнэце зьявіўся новы міні-фільм, прысвечаны палітвязьню Эдуарду Лобаву. Сябра моладзевай арганізацыі "Малады фронт" Эдуард Лобаў быў затрыманы разам з лідарам гэтай арганізацыі Змітром Дашкевічам амаль два гады таму, напярэдадні прэзідэнцкіх выбараў 2010 года.
28.11.2012 Алесь Бяляцкі віншуе Паўла Сапелку з прэстыжнай узнагародай
Зьняволены старшыня Праваабарончага цэнтру “Вясна” Алесь Бяляцкі 27 лістапада павіншаваў юрыста-праваабаронцу Паўла Сапелку з уганараваньнем яго прэстыжнай еўрапейскай прэміяй “За абарону правоў чалавека”.
28.11.2012 Брэст: грамадзянам Туркменістана не дазволілі наведаць начны клуб
Пра факт дыскрымінацыі паводле нацыянальнай прыналежнасці ў мясцовыя сродкі масавай інфармацыі паведамілі студэнты і выкладчыкі юрыдычнага факультэта Брэсцкага дзяржаўнага універсітэта імя Пушкіна.
28.11.2012 Вяскоўцы выступаюць супраць складзіравання хімікатаў у Мізгірах
Жыхары аддаленых вёсак Слонімскага раёна Сасноўка, Мізгіры, Балты, Грынкоўшчына, Яруцічы выступаюць супраць складзіравання 4 тысяч бочак хімікатаў на складзе ў вёсцы Мізгіры. Вяскоўцы звяртаюцца ў розныя інстанцыі і просяць дапамогі. Людзей хвалюе, што хімікаты наносяць шкоду іх здароўю, а таксама экалогіі.